**אורסטס ג'ודי מיקס השני** (באנגלית: **Orestes Jodie Meeks II**; נולד ב-21 באוגוסט 1987) הוא שחקן כדורסל אמריקאי המשחק בעמדת הקלע.

במהלך לימודיו במכללה, שיחק מיקס במדיה של אוניברסיטת קנטקי. בינואר 2009, הוא זכה להכרה לאומית לאחר ששבר את שיא האוניברסיטה למספר נקודות במשחק בודד, עם 54 נקודות נגד טנסי. באותו משחק, הוא שבר את השיא של האוניברסיטה לשלשות במשחק בודד, לאחר שקלע 10 שלשות.

בית ספר תיכון
-------------

מיקס למד בתיכון נורקרוס (Norcross), שאותו הוא הוביל לאליפות מדינת ג'ורג'יה הראשונה בתולדותיו ב-2006 תחת המאמן אדי מרטין. במהלך שנת לימודיו האחרונה בתיכון, מיקס קלע בממוצע 23.6 נקודות למשחק במהלך העונה הרגילה ו-28.3 נקודות למשחק במהלך הפלייאוף. הוא נבחר לשחקן העונה של "Atlanta Journal-Constitution", של "Gwinnett Daily Post" ושל "Atlanta Tipoff Club Metro" בשנת 2006. השתתף במשחק האולסטאר של תיכוני ג'ורג'יה והוביל את קבוצת הצפון לניצחון הראשון שלה למעלה משלוש שנים. כמו כן, הוא נבחר למשחק האולסטאר של דרבי קלאסיק 2006, שבו שיחק ב-15 באפריל 2006 לצד רבים מחבריו לקבוצה לעתיד בקנטקי, מול שחקני לואיוויל לעתיד.

קריירת מכללות
-------------

### עונת הפרשמן

מיקס הופיע לראשונה במדי קנטקי ב-2 בנובמבר 2006 במשחק ראווה נגד לינדסי וילסון קולג' ברופ ארנה כשהוא עולה מהספסל. הוא סיים את המשחק עם 17 נקודות, 4 ריבאונדים ו-5 אסיסטים. בניצחון קנטקי מול לואיוויל ב-16 בדצמבר 2006 קלע 18 נקודות, ובסופו אף נבחר לשחקן המשחק של CBS/שברולט. הוא נבחר לפרשמן השבוע של ה-SEC שלוש פעמים במהלך עונתו הראשונה כשחקן מכללות, ונבחר פה-אחד לחבר נבחרת הפרשמנים של העונה ב-SEC. כמו כן היה אחד הפרשמנים הטובים ביותר בארצות הברית, ונבחר על ידי בוחרי Collegeinsider.com (מאמני מכללות וסקאוטים) לקבוצת הפרשמנים של העונה מכל מכללות המדינה.

### עונת הסופומור

הציפיות היו רבות כאשר מיקס החל את עונתו השנייה, ונראה היה כי הוא הולך לשחק בהתאם לציפיות אלו לאחר שקלע 34 נקודות במשחק ראווה נגד מכללת פיקוויל (Pikeville). עם זאת, פציעה הגבילה אותו ל-11 משחקים באותה עונה. ב-2 באפריל, הוכרז מיקס כסובל מבקע ספורטאים (Athletic pubalgia).

### עונת הג'וניור

ב-15 בנובמבר 2008, במהלך משחק פתיחת העונה נגד המכון הצבאי של וירג'יניה, קלע מיקס 39 נקודות, אבל הוויילדקאטס הפסידו 111-103. ב-28 בנובמבר, קלע מיקס 37 נקודות בטורניר פינדלי בלאס וגאס נגד אוניברסיטת המדינה של קנזס. קנטקי זכתה בסופו של דבר באליפות הטורניר. מיקס קלע במחצית הראשונה של משחק זה יותר נקודות מאשר כל קנזס. ב-20 בדצמבר, קלע שיא קריירה של 46 נקודות נגד אוניברסיטת המדינה האפלאצ'ית. במשחק זה השווה מיקס שיא של שחקן קנטקי לשעבר, טוני דלק, בשיא השלשות במשחק, עם 9. הוא קבע שיא למספר הנקודות הגבוה ביותר שקלע שחקן אוניברסיטת קנטקי בפרידום הול עם 46. יומיים לאחר מכן קלע 32 נקודות ב-28 דקות בלבד נגד אוניברסיטת המדינה של טנסי.

ב-13 בינואר 2009 שבר מיקס את שיא הנקודות למשחק בודד של קנטקי (שבו החזיק לפני כן דן איסל) כשקלע 54 נקודות בניצחון 90-72 נגד טנסי. באותו משחק הוא גם שבר את שיאו המשותף עם טוני דלק לשלשות במשחק, לאחר שקלע 10 מתוך 15 ניסיונות מקו השלוש והוסיף 14 מ-14 מקו העונשין.

ב-11 בפברואר 2009 קלע מיקס שלשת ניצחון עם 4.7 שניות לסיום נגד אוניברסיטת פלורידה. מיקס קלע 45 נקודות ב-14 בפברואר, מול קבוצתה של אוניברסיטת ארקנסו; זהו מספר הנקודות הרב ביותר שנקלע אי-פעם במשחק בבאד וולטון ארנה. מיקס גם שבר את שיא השלשות בעונה עבור אוניברסיטת קנטקי, עם 117 שלשות שקלע במהלכה של עונה זו.

מיקס וחברו לקבוצה פטריק פטרסון היו בין הזוגות המצליחים ביותר במדי אוניברסיטת קנטקי מאז ימיהם של דן איסל ומייק פראט בתחילת שנות ה-70.

מיקס נבחר פה אחד לחמישייה הראשונה של ה-SEC במהלך העונה וכן לשחקן השנה במחוז הרביעי (District IV) של אגודת כתבי הכדורסל (USBWA). ברמה הארצית, נבחר מיקס לחמישיית העונה השנייה על ידי Associated Press, על ידי USBWA, על ידי האיגוד הלאומי של מאמני כדורסל (NABC), ועל ידי Sporting News.

### קבלת תואר

ב-10 במאי 2014 חזר מיקס לרופ ארנה בלקסינגטון שבקנטקי, על מנת לקבל תואר בשיווק עסקי. מאז נבחר בדראפט על ידי מילווקי באקס בשנת 2009, למד מיקס במהלך הפגרה קורסים באוניברסיטת קנטקי. כשקיבל את הדיפלומה שלו אמר מיקס: "אינך יכול לדעת כמה זמן תימשך הקריירה שלך. מרגע שיש לך תואר, הוא שלך לתמיד".

קריירה מקצועית
--------------

### מילווקי באקס (2009–2010)

ב-7 באפריל 2009 הכריז מיקס שהוא מתמודד בדראפט ה-NBA לשנת 2009 וכי בכוונתו שלא לשכור סוכן. בכך השאיר על השולחן את אפשרות החזרה לקנטקי לעונה הבאה. ב-28 במאי התייחס מיקס לרצון שלו להיבחר בסיבובו הראשון של הדראפט, ואמר כי "אם אני לא בסיבוב הראשון, אז אני חוזר לבית הספר". ב-15 ביוני 2009 החליט מיקס להישאר בדראפט ולוותר על השנה האחרונה שלה היה זכאי בקנטקי. במהלך הדראפט עצמו ב-25 ביוני, נבחר מיקס במקום ה-41 בסך הכל על ידי מילווקי באקס. מיקס, שלפניו ברוטציה היו גארדים רבים, נאבק על זמן המשחק שלו במילווקי.

### פילדלפיה 76' (2010–2012)

ב-18 בפברואר 2010 הועבר מיקס בטייד לפילדלפיה 76' לצד פרנסיסקו אלסון בתמורה לפרימוז ברזץ' ולרויאל אייבי. מיקס סיים את עונת הרוקי שלו בלי לפתוח אף במשחק בודד; הוא לא הצליח להרוויח יותר דקות משחק ברוטציה של מאמן הסיקסרס דאז אדי ג'ורדן מאשר קיבל במילווקי.

מיקס, כשהוא מתחיל את השנה השנייה שלו, היה צפוי לשחק תפקיד מוגבל מאחורי אוון טרנר, הבחירה השנייה בדראפט, ומאחורי לו ויליאמס, שחקן החמישייה של הקבוצה בעונה הקודמת. עם זאת, במהלך העונה בחר בו המאמן דאג קולינס לקלע הפותח, ולו ויליאמס החל לשחק בתוך השחקן השישי של הקבוצה, העולה מן הספסל. במשחק השני בלבד שבו פתח עבור הסיקסרס, קלע מיקס 26 נקודות (20 מתוכן ברבע הראשון), קלע 9–16 מהשדה, מתוכם 7–10 מטווח השלוש (6–7 במהלכו של הרבע הראשון של המשחק).

מיקס המשיך להיות הקלע הפותח של פילדלפיה גם בעונת 2011/2012, אבל איבד דקות לאוון טרנר ככל שהוא השתפר. ב-27 במרץ 2012 קלע מיקס 31 נקודות, שיא קריירה חדש.

### לוס אנג'לס לייקרס (2012–2014)

ב-13 באוגוסט 2012, חתם מיקס על חוזה לשנתיים בלוס אנג'לס לייקרס. ב-30 בנובמבר, הוא קלע 21 נקודות, מתוכן שבע שלשות (שיא קריירה עד אז) בניצחון 122-103 מול דנבר נאגטס.

ב-9 במרץ 2014 קלע מיקס שיא קריירה חדש לנקודות במשחק של 42 נקודות, כאשר לוס אנג'לס ניצחה את אוקלהומה סיטי ת'אנדר 114-110.

### דטרויט פיסטונס (2014–2016)

ב-14 ביולי 2014 חתם מיקס על חוזה לשלוש שנים, $19.5 מיליון עם דטרויט פיסטונס. לאחר שפספס את 22 המשחקים שפתחו את עונת 2014-15 עם פציעה בגב התחתון, שיחק מיקס לראשונה במדי הפיסטונס ב-12 בדצמבר 2014, קלע 12 נקודות מהספסל ב-22 דקות ועזר לדטרויט לסיים רצף של 13 הפסדים עם ניצחון 105-103 על פיניקס סאנס.

ב-30 בדצמבר קלע 34 נקודות, מתוכן תשע שלשות (שיא אישי) בניצחון 109-86 מול אורלנדו. שלשה אחת הפרידה בינו ל-10 שלשות, שיא המועדון של ג'ו דיומרס לשלשות במשחק בודד.

ב-30 באוקטובר 2015 הושבת מיקס למשך 12 עד 16 שבועות לאחר שעבר הליך כירורגי כדי לתקן שבר בעצם המסרק החמישית שלו ברגל ימין. ב-13 באפריל 2016 חזר מיקס לשחק, במשחק סוף העונה נגד קליבלנד; הוא קלע 20 נקודות ב-26 דקות.

### אורלנדו מג'יק (2016–2017)

ב-29 ביוני 2016 הועבר מיקס בטרייד לאורלנדו מג'יק בתמורה לבחירת סיבוב שני מוגנת עתידית. ב-19 ביולי 2016, הוא עבר ניתוח כדי לייצב את עצם המסרק החמישית ברגלו הימנית. ב-19 בספטמבר 2016 הייתה ההערכה כי הוא ישוב לשחק בנובמבר. הוא עשה את הופעת הבכורה שלו כשחקן המג'יק ב-2 בדצמבר 2016, לאחר שהפציעה ברגל מנעה ממנו את המשחק ב-19 המשחקים הראשונים של העונה. הוא סיים עם 10 נקודות ושלוש חטיפות ב-17 דקות נגד פילדלפיה 76'. ב-2 בינואר 2017 קלע שיא עונתי של 23 נקודות בניצחון 115-103 על ניו-יורק ניקס. ב-19 בינואר 2017, הושבת למשך ארבעה עד שישה שבועות לאחר שהתגלה נקע באגודל ידו החזקה. בבדיקת MRI נחשפו למיקס שתי רצועות נקועות באגודל הימני. הוא עבר ניתוח באגודל חמישה ימים מאוחר יותר. הוא חזר למשחק ב-20 במרץ 2017, במשחק נגד פילדלפיה 76' לאחר שנעדר מ-26 משחקים.

### וושינגטון ויזארדס (2017–2018)

ב-12 ביולי 2017 חתם מיקס על חוזה בוושינגטון ויזארדס. ב-13 באפריל 2018 הושעה ללא שכר למשך 25 משחקים על הפרת את תנאי תוכנית האנטי-סמים של ה-NBA ושל אגודת השחקנים שלה.

ב-15 באוקטובר 2018 הועבר מיקס בטרייד, לצד בחירת דראפט עתידית בסיבוב השני וסכום כספי, ולמילווקי באקס, תמורת בחירת דראפט עתידית בסיבוב השני. השעייתו של מיקס הסתיימה ב-24 בנובמבר, והבאקס ניפו אותו מסגלם ביום שלאחר מכן.

### טורונטו ראפטורס (2019–הווה)

בפברואר 2019 חתם על חוזה ל-10 ימים בטורונטו ראפטורס. ב-26 במרץ חתם בקבוצה על חוזה עד לסיום העונה. בסיום עונת 2018/2019 זכה עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2.

פרופיל כשחקן
------------

מיקס הוא מומחה התקפי המצטיין בקליעת שלשות, במיוחד במהלכן של התקפות מעבר (transition). הוא מעט קטן מידות לשחקן בעמדת הקלע, אך נחשב לשחקן הגנה סולידי.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | מילווקי | 41 | 0 | 11.9 | 0.362 | 0.280 | 0.857 | 1.8 | 0.5 | 0.3 | **0.1** | 4.1 |
| פילדלפיה | 19 | 0 | 12.3 | 0.440 | 0.380 | 0.722 | 1.4 | 0.9 | 0.3 | **0.1** | 5.9 |
| 2010/2011 | פילדלפיה | 74 | 64 | 27.9 | 0.425 | 0.397 | 0.894 | 2.3 | 1.1 | 0.9 | **0.1** | 10.5 |
| 2011/2012 | פילדלפיה | 66 | 50 | 24.9 | 0.409 | 0.365 | 0.906 | 2.4 | 0.8 | 0.6 | 0.0 | 8.4 |
| 2012/2013 | ל.א. לייקרס | **78** | 10 | 21.3 | 0.387 | 0.357 | 0.896 | 2.2 | 0.9 | 0.7 | **0.1** | 7.9 |
| 2013/2014 | ל.א. לייקרס | 77 | **70** | **33.2** | 0.463 | 0.401 | 0.857 | **2.5** | **1.8** | **1.4** | **0.1** | **15.7** |
| 2014/2015 | דטרויט | 60 | 0 | 24.4 | 0.416 | 0.349 | 0.906 | 1.7 | 1.3 | 1.0 | **0.1** | 11.1 |
| 2015/2016 | דטרויט | 3 | 0 | 14.3 | 0.350 | **0.444** | **1.000** | 1.7 | 1.0 | 0.0 | 0.0 | 7.3 |
| 2016/2017 | אורלנדו | 36 | 10 | 20.5 | 0.402 | 0.409 | 0.878 | 2.1 | 1.3 | 0.9 | **0.1** | 9.1 |
| 2017/2018 | וושינגטון | 77 | 0 | 14.5 | 0.399 | 0.343 | 0.863 | 1.6 | 0.9 | 0.4 | **0.1** | 6.3 |
| 2018/2019 | טורונטו | 8 | 0 | 13.0 | **0.538** | **0.444** | **1.000** | 1.5 | 1.0 | 0.1 | **0.1** | 6.4 |
|
| **קריירה** |  | 539 | 204 | 22.5 | 0.420 | 0.373 | 0.879 | 2.1 | 1.1 | 0.8 | 0.1 | 9.3 |

### בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | פילדלפיה | 5 | **5** | **25.0** | 0.419 | **0.444** | 0.833 | **2.0** | **0.8** | 0.6 | 0.0 | **7.8** |
| 2012 | פילדלפיה | 13 | 1 | 7.8 | 0.346 | 0.231 | **1.000** | 0.3 | 0.3 | 0.2 | **0.1** | 2.7 |
| 2013 | ל.א. לייקרס | 1 | 0 | 20.0 | 0.250 | 0.000 | **1.000** | **2.0** | 0.0 | **1.0** | 0.0 | 4.0 |
| 2016 | דטרויט | 1 | 0 | 2.0 | **1.000** | 0.000 | 0.000 | 0.0 | 0.0 | 0.0 | 0.0 | 2.0 |
| 2019 | טורונטו | **14** | 0 | 4.9 | 0.310 | 0.154 | 0.667 | 0.6 | 0.1 | 0.3 | **0.1** | 1.6 |
|
| **קריירה** |  | 34 | 6 | 9.3 | 0.363 | 0.283 | 0.920 | 0.7 | 0.3 | 0.3 | 0.1 | 3.0 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ג'ודי מיקס** |

* אתר האינטרנט הרשמי של ג'ודי מיקס
* ג'ודי מיקס, ברשת החברתית אקס (טוויטר)

* ג'ודי מיקס, ברשת החברתית אינסטגרם

* פרופיל, באתר Basketball-Reference

* פרופיל, באתר Sports-Reference

* פרופיל, באתר eurobasket

* פרופיל, באתר ליגת ה-NBA

* פרופיל, באתר ESPN
* ביוגרפיה באתר אוניברסיטת קנטקי

הערות שוליים
------------

1. ↑  Meeks' 46 carry Cats in rout *Lexington Herald Leader*. Retrieved on December 21, 2008.
2. ↑  Kentucky downs Tennessee behind Meeks' 54 points *ESPN*. Retrieved on January 13, 2009.
3. ↑  Lindsey, Eric (2009-02-10). "Kentucky Downs Florida on Late Meeks Three". UKathletics.com. אורכב מ-המקור ב-2009-02-14. נבדק ב-2009-02-11.
4. ↑  NCAA Men's Basketball Recap: Final statistics from the Kentucky Wildcats vs. Arkansas Razorbacks game played on February 14, 2009
5. ↑
6. ↑  Andy Katz. "Catching up with the fence-sitters in Chicago". ESPN.
7. ↑  Tipton, Jerry (2009-06-15). "Meeks: Decision to stay in draft took a lot of thought". Lexington Herald-Leader. אורכב מ-המקור ב-2013-08-14. נבדק ב-2009-06-15.
8. ↑
9. ↑  "Sixers Complete Four Player Trade with Milwaukee". *NBA.com*. 2010-02-18. נבדק ב-2010-02-18.
10. ↑  ONCE AN AFTERTHOUGHT, SIXERS' MEEKS PLAYING BIG ROLE
11. ↑
12. ↑  Hollinger, John (19 בספטמבר 2012). "Los Angeles Lakers: 2012-13 roster". *ESPN.com*. נבדק ב-21 בספטמבר 2012. `{{cite news}}`:  (עזרה)
13. ↑
14. ↑  "Lakers Sign Meeks, Ebanks". *NBA.com*. 13 באוגוסט 2012. נבדק ב-13 באוגוסט 2012. `{{cite web}}`:  (עזרה)
15. ↑  "Lakers use 17 3-pointers to trounce Nuggets". *ESPN.com*. Associated Press. 30 בנובמבר 2012. ארכיון מ-1 בדצמבר 2012. `{{cite news}}`:  (עזרה)
16. ↑  Notebook: Lakers 114, Thunder 110
17. ↑  "Detroit Pistons Sign Free Agent Guard Jodie Meeks". *NBA.com*. 14 ביולי 2014. נבדק ב-14 ביולי 2014. `{{cite news}}`:  (עזרה)
18. ↑  Mayo, David (1 ביולי 2014). "Detroit Pistons, shooting guard Jodie Meeks, agree to 3-year, $19.5 million deal". *MLive.com*. נבדק ב-14 ביולי 2014. `{{cite news}}`:  (עזרה)
19. ↑  "Drummond leads Pistons over Suns 105-103". *NBA.com*. 12 בדצמבר 2014. נבדק ב-12 בדצמבר 2014. `{{cite news}}`:  (עזרה)
20. ↑  Langlois, Keith (12 בדצמבר 2014). "Meeks pays quick dividends as Pistons snap 13-game skid at Phoenix". *NBA.com*. נבדק ב-12 בדצמבר 2014. `{{cite news}}`:  (עזרה)
21. ↑  Langlois, Keith (30 בדצמבר 2014). "Everybody gets into the act as Pistons crush Orlando for 3rd straight win". *NBA.com*. נבדק ב-30 בדצמבר 2014. `{{cite news}}`:  (עזרה)
22. ↑  "Pistons' Meeks out 12-16 weeks after foot surgery". *NBA.com*. 30 באוקטובר 2015. נבדק ב-30 באוקטובר 2015. `{{cite news}}`:  (עזרה)
23. ↑  Hawkins, James (2016-04-13). "Pistons' bench outlasts Cavaliers' in season finale". *Detroit News* (באנגלית). נבדק ב-2017-07-18.
24. ↑  "Magic Acquire Jodie Meeks From the Pistons". *NBA.com*. 29 ביוני 2016. נבדק ב-29 ביוני 2016. `{{cite news}}`:  (עזרה)
25. ↑  "Jodie Meeks has surgery to stabilize injured foot". *ESPN.com*. 19 ביולי 2016. נבדק ב-22 בספטמבר 2016. `{{cite news}}`:  (עזרה)
26. ↑  Robbins, Josh (19 בספטמבר 2016). "Magic's Jodie Meeks is on track to return in November". *OrlandoSentinel.com*. נבדק ב-22 בספטמבר 2016. `{{cite news}}`:  (עזרה)
27. ↑  "Gordon powers Magic past slumping Sixers, 104-88". *ESPN.com*. 2 בדצמבר 2016. נבדק ב-3 בדצמבר 2016. `{{cite web}}`:  (עזרה)
28. ↑  "Magic roll to 115-103 win, hand Knicks 5th straight loss". *ESPN.com*. 2 בינואר 2017. נבדק ב-3 בינואר 2017. `{{cite web}}`:  (עזרה)
29. ↑  Robbins, Josh (19 בינואר 2017). "Jodie Meeks expected to miss 4-6 weeks due to dislocated thumb". *OrlandoSentinel.com*. נבדק ב-19 בינואר 2017. `{{cite web}}`:  (עזרה)
30. ↑  "Jodie Meeks Undergoes Right Thumb Surgery". *NBA.com*. 24 בינואר 2017. נבדק ב-25 בינואר 2017. `{{cite web}}`:  (עזרה)
31. ↑  "Magic storm back to beat 76ers 112-109 in OT". *ESPN.com*. 20 במרץ 2017. נבדק ב-21 במרץ 2017. `{{cite web}}`:  (עזרה)
32. ↑  "Wizards Sign Jodie Meeks". *MonumentalSportsNetwork.com*. 12 ביולי 2017. אורכב מ-המקור ב-2018-06-16. נבדק ב-12 ביולי 2017. `{{cite web}}`:  (עזרה)
33. ↑  "NBA suspends Washington Wizards' Jodie Meeks 25 games". *NBA.com*. 13 באפריל 2018. נבדק ב-14 באפריל 2018. `{{cite web}}`:  (עזרה)
34. ↑  "Bucks Acquire A Future 2nd Round Draft Pick And Cash From Washington". *NBA.com*. 15 באוקטובר 2018. `{{cite web}}`:  (עזרה)
35. ↑  Adrian Wojnarowski, Sources: Suspension done, Bucks' Meeks waived, ESPN.com, ‏2018-11-24 (באנגלית)
36. ↑  Official release, Bucks officially release Jodie Meeks, NBA.com (באנגלית)
37. ↑  מיקס חותם על חוזה בטורונטו, באתר הקבוצה, 26 במרץ 2019
38. ↑  טורונטו אלופת ה-NBA אחרי שגברה 110:114 על גולדן סטייט, באתר וואלה!‏, 14 ביוני 2019